b'\n_START_ARTICLE_\nRotterdam School of Management\n_START_PARAGRAPH_\nRotterdam School of Management, Erasmus University (RSM) on Rotterdamissa sijaitsevan Erasmus-yliopiston (EUR) kauppakorkeakoulu. Koulu on tarjonnut liiketoiminnan kehitt\xc3\xa4mis- ja johtamiskoulutusta vuodesta 1969 l\xc3\xa4htien. RSM:ll\xc3\xa4 on lis\xc3\xa4ksi toimistot Amsterdamin Zuidas-liiketoiminta-alueella sek\xc3\xa4 Taipeissa Taiwanissa._NEWLINE_RSM on yksi Euroopan johtavista kauppakorkeakouluista, joka tarjoaa uraauurtavaa tutkimusta ja koulutusta kokoaikaisten BSc-, MSc- ja MBA-ohjelmien muodossa. Tarjontaan kuuluu lis\xc3\xa4ksi avoimia ohjelmia avainhenkil\xc3\xb6ille sek\xc3\xa4 r\xc3\xa4\xc3\xa4t\xc3\xa4l\xc3\xb6ityj\xc3\xa4 ohjelmia yrityksille. RSM:n tavoite on kehitt\xc3\xa4\xc3\xa4 innovatiivisia business-johtajia kansainv\xc3\xa4liselle uralle, ja se keskittyy kest\xc3\xa4v\xc3\xa4n kehityksen tulevaisuuteen._NEWLINE_RSM tarjoaa 1\xe2\x80\x933-vuotisia ohjelmia englanniksi ja hollanniksi. Alempiin koulutusohjelmiin (BSc & MSc) voivat hakea uudet opiskelijat niin Hollannista kuin ulkomailta. Executive Master- ja MBA-ohjelmat sopivat keski- ja ylemm\xc3\xa4n tason johtajille, joilla on jo aiempaa ty\xc3\xb6kokemusta. RSM pyrkii auttamaan niin uraansa suunnittelevia ja aloittavia opiskelijoita kuin my\xc3\xb6s uraansa kehitt\xc3\xa4m\xc3\xa4\xc3\xa4n pyrkivi\xc3\xa4 henkil\xc3\xb6it\xc3\xa4. Tavoitteena on reagoida ajankohtaisiin bisnes-aiheisiin vastaamalla organisaatioiden korkean luokan taidon tarpeeseen sek\xc3\xa4 johtamisp\xc3\xa4tevyyteen.\n_START_SECTION_\nTutkimus\n_START_PARAGRAPH_\nRSM:n ja Erasmus School of Economics:n (ESE) parhaat tutkijat tuodaan yhteen Erasmus Research Institute of Managementissa (ERIM), joka on yksi Euroopan suurimmista ja siteeratuimmista liiketalousyhteis\xc3\xb6ist\xc3\xa4. ERIMin 350 tutkijaa tarjoavat uusinta tietoa yrityksille ja avainhenkil\xc3\xb6ille ja on my\xc3\xb6s RSM:n akateemisten ohjelmien k\xc3\xa4yt\xc3\xb6ss\xc3\xa4. ERIM:ss\xc3\xa4 voi suorittaa tutkimuksen maisteriohjelman sek\xc3\xa4 useampia tohtoritutkintoja.\n_START_SECTION_\nAlumni\n_START_PARAGRAPH_\nValmistuttuaan RSM:n oppilaat hy\xc3\xb6tyv\xc3\xa4t RSM:n elinik\xc3\xa4isest\xc3\xa4 oppimisen lupauksesta aktiivisen alumni-yhteis\xc3\xb6n kautta, johon kuuluu noin 30\xc2\xa0000 j\xc3\xa4sent\xc3\xa4 maailmanlaajuisesti. RSM on perustanut useita toimialakohtaisia ryhmi\xc3\xa4 liiketoiminnan, alumnit ja tiedekunnan yhdist\xc3\xa4miseksi. RSM:n alumnit saavat lis\xc3\xa4ksi 10 prosentin alennuksen valituista avoimista ohjelmista.\n_START_SECTION_\nSijoitukset ja akkreditoinnit\n_START_PARAGRAPH_\nRSM sijoittuu s\xc3\xa4\xc3\xa4nn\xc3\xb6llisesti maailman parhaiden koulutus- ja tutkimuslaitosten joukkoon. RSM:n ovat akkreditoineet AACSB, EQUIS ja AMBA -akkreditointielimet. Lis\xc3\xa4ksi, kaikki RSM:n nykyiset kandidaatti- ja maisteriohjelmat ovat yhden tai useamman kansainv\xc3\xa4lisesti tunnustetun akkreditointielimen tunnustamia.'